Коронясват Царя на виното в Сандански – Pirin Press
Коронясват Царя на виното в Сандански
25-и юбилеен избор на цар на виното ще се проведе тази събота в 12 часа на площад „България”. Празникът на младото червено вино събира стотици любители на гроздовия еликсир от целия регион.
Конкурсът за най-качествената напитка на боговете винаги е много оспорван. Питиетата пък ще бъдат оценени специалисти–енолози. Те ще определят кой ще бъде тазгодишният носител на титлата „Цар на виното”.
Всички жители и гости на Сандански ще могат да се насладят на празничната програма с традиционни македонски ритми и да опитат от местните вина и специалитети в новите коледни къщички на пл. „България“.
На сцената ще се качат, за да вдигнат настроението на присъстващите, Женски фолклорни групи „Детелина“, „Стримона“ и „Здраве“, Група за стари градски песни „Младост“, Мъжките фолклорни групи при Читалище „Отец Паисий – 1919“ и Читалище „Просвета“ – село Катунци, със специалното участие на бившия директор на благоевградския театър и актьор Николай Кимчев.
Previous Previous post: Важно за българи банкови длъжници в Гърция!
Next Next post: Гърмен търси началник на европрограми